Sekolah Kebangsaan Senggarang

Sekolah Kebangsaan Senggarang atau nama ringkasnya SK Senggarang, merupakan sebuah Sekolah kebangsaan yang terletak di Jalan Ismail,Senggarang, Batu Pahat.

Pada 2009, Sekolah Kebangsaan Senggarang memiliki 375 pelajar lelaki dan 389 pelajar perempuan, menjadikan jumlah keseluruhan murid seramai 764 orang. Ia mempunyai seramai 57 orang guru.2009

Sejarah 
Sejarah pertubuhan Sekolah Kebangsaan Senggarang bermula pada 5 Jun 1914. Sekolah ini mula dibuka pada tarikh tersebut dengan nama Sekolah Melayu Senggarang oleh Dato' Penghulu Mohd Saim Bin Ma'sod iaitu Penghulu Mukim IX. Sekolah Melayu ini didirikan di Kampung Parit Bugis di atas sekeping tanah Allahyarham En. Donan Bin Sain. Pada tahun 1918, sekolah ini mula berpindah tapak ke kawasan sekolah yang ada sekarang iaitu terletak di Jalan Ismail, Senggarang.  

Pada tahun 1935 jumlah pelajar telah meningkat menjadi 150 orang dengan jumlah guru seramai 5 orang dan ditugaskan untuk mengajar dalam 5 aliran darjah. Apabila Perang Dunia Kedua meletus, pada tahun 1941, Sekolah Melayu Senggarang telah ditutup untuk sementara waktu. Namun begitu, pada bulan Oktober 1942 dalam masa kerajaan Jepun, sekolah ini telah dibuka semula dan proses pengajaran berjalan seperti biasa. Hanya 3 orang guru sahaja yang mengajar termasuk seorang guru Agama dan Guru Besar iaitu Encik Mohd Diah Abd Rahman. Terdapat hanya 3 aliran darjah pada masa itu iaitu darjah I, II dan III sahaja dengan jumlah murid seramai 100 orang. Pada waktu itu salah satu mata pelajaran wajib yang diajar adalah Bahasa Jepun.

Setelah Jepun kalah 3 tahun kemudian dan kerajaan British memerintah semula pada tahun 1945, sekolah ini telah dibuka semula seperti sedia kala. Pada akhir tahun 1945, sekolah ini telah dijadikan tempat pasukan keselamatan berkumpul untuk mencegah berlakunya pergaduhan kaum. Pada awal tahun 1946 pula, ia dijadikan tempat perhimpunan ramai bagi menentang Malayan Union yang danjurkan oleh Allahyarham Dato' Onn Bin Jaafar.

Bangunan tiga tingkat pertama telah didirikan pada tahun 1980. Bangunan ini mempunyai sebuah pejabat, bilik Alat Bantu Mengajar, perpustakaan, bilik tayang, bilik guru, tandas guru dan tandas murid serta 9 buah bilik darjah. Sekolah ini juga telah mendapat sebuah kantin baru. Bangunan sekolah ini telah dirasmikan oleh Menteri Besar Johor YB Dato' Abdul Ajib Ahmad, pada 29 Mac 1986.

Pada tahun 1998, Sekolah Kebangsaan Senggarang menerima sebuah lagi bangunan tambahan tiga tingkat yang mengandungi Pusat Sumber, Bilik Perpustakaan, Bilik Muzik, Bilik tayang, Bilik Komputer, Bengkel Kemahiran Hidup, Bilik Sains, Bilik Sukan, Bilik SPBT, tandas guru dan tandas murid serta 6 buah bilik darjah.

Lagu Sekolah 
Maju jaya sekolah kami

Sekolah Kebangsaan Senggarang

Namamu indah teguh berdiri

Jadi banggaan kami

Teguh bangsa khidmat mulia

Senggarang bangkit pancar cahaya

Jasamu tetap dikenang jua

Kusanjung dan kupuja

Taburkanlah jasa baktimu

Jadi pegangan janji setia

Kau suluh terangi kegelapan

Harapan tiap insan

Pencapaian 
Sekolah Kebangsaan Senggarang pernah menjuarai pertandingan Kuiz  Matematik peringkat negeri Johor anjuran Universiti Teknologi Malaysia pada tahun 1991 bagi kategori sekolah rendah.

 Alamat
Sekolah Kebangsaan Senggarang
Jalan Ismail,Senggarang, Batu Pahat 
83200, Senggarang
Johor, Malaysia
Telefon =  6074291357
Fax       = 6074291357

 Pautan luar 
http://sksgrg.zoom-a.com/sejarah.html

Senggarang
Senggarang